**เพลงสายใย**

**คำร้อง ครูเสรี กาญจนโรมนต์ ทำนอง ครูประยูร เวชชประสิทธิ์**

**ขับร้อง ครูธลิมา พลอยพานิช**

**.................................**

**ร่วมกันถักทอสายใย เอามาสานใจให้บรรเจิดแจ่มตา**

**มุ่งมั่นมานะแรงกล้า พร้อมพัฒนาครูไทยให้โรจน์เรือง**

**ภาษาชาติภาษาไทย พิลาศพิไลเชิดชูไทยฟูเฟื่อง**

**สมาคมครูภาษาไทยนามประเทือง ขึ้นชื่อลือเลื่องปราดเปรื่องวิชาการ**

**เราจะเป็นต้นไม้ใหญ่ให้พักพิง แต่งดอกเพริศพริ้งเพลินพิศจิตเบิกบาน**

**เราจะเป็นเช่นสายนทีธาร เพียงไหลแผ่วผ่าน เย็นฉ่ำชื่นทุกชีวัน**

**เราจะเป็นสุริยันจันทรา สาดแสงส่องพา ให้ปัญญาเฉิดฉัน**

**มาเถิดเรามาร้อยเรียงใจด้วยกัน ก่องานสานฝันครูภาษาไทยเอย**